ZAPISNIK

31. sjednice Vijeća Mjesnog odbora Dragonožec, održane 20. rujna 2023. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 19:00 sati.



NAZOČNI: Članovi Vijeća: Stjepan Cerovski, Marijan Hrgović, Mirica Fanuko i Janko Horvat. ODSUTNI: Jure Pučko.

Stručni referent: Stjepan Tomislav Križanić

Predsjednik Vijeća Marijan Hrgović pozdravlja prisutne, otvara sjednicu, utvrđuje da je sjednici nazočna večina članova Vijeća (4), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 30. sjednice Vijeća Mjesnog odbora Dragonožec.  Nema rasprave.
Predsjednik daje na glasanje zapisnik sa 30. sjednice.
Jednoglasno (4 „za“), usvojen je zapisnik sa 30. sjednice.
Predsjednik otvara raspravu o dnevnome redu.  Informira članove da je niti pola sata prije početka sjednice dobio zahtjev Nevenke Katić za postavljanje uspornika u ulici Viduševina. Ulica se nalazi zu samu granicu sa Mjesnim odborom Havidići, te predlaže da se uvrsti u dnevni red.
Jednoglasno (4„za“) je usvojena dodatna točka.
Predsjednik daje na glasanje dnevni red  
Jednoglasno (4„za“) je usvojen 

DNEVNI RED

1. [bookmark: _Hlk523472998]Prijedlog Programa građenja komunalne infrastrukture Grada Zagreba u 2024. 
2. Prijedlog za nadopunu Prijedloga plana komunalnih akcija u 2024.
3. Podružnica umirovljenika Dragonožec – zamolba za korištenje prostora
4. Nacrt prijedloga Odluke o donošenju Urbanističkog plana uređenja Groblje Donji Dragonožec – davanje mišljenja
5. Prometna problematika vertikalne signalizacije na području Mjesnog odbora Dragonožec
6. Zahtjev Gorana Špionjaka za uklanjanje i postavu tipske nadstrešnice – Gornjodragonoška cesta kbr. 54 – davanje mišljenja
7. Utvrđivanje novih lokacija za održavanje iz sredstava MKA (Zrinjevac)
8. Zahtjev Nevenke Katić za postavljanje uspornika u ulici Viduševina
9. Pitanja, prijedlozi i obavijesti


Ad. 1. - Prijedlog Programa građenja komunalne infrastrukture Grada Zagreba u 2024. 


	Marijan Hrgović otvara prvu točku dnevnoga reda, daje informacije vezane uz prvu točku te otvara raspravu u kojoj su sudjelovali svi članovi Vijeća. Članovi vijeća dobili su informaciju da je u materijalu bio zaključak vezan uz prošlogodišnji prijedlog za Program građenja. Tokom rasprave članovi su predlagali akcije koje su bitne za Mjesni odbor i nakon iznesenih prijedloga predsjednik Vijeća zatvara raspravu te daje na glasanje slijedeći zaključak
Jednoglasno (5„za“) je usvojen
ZAKLJUČAK
 o prijedlogu Programa građenja i održavanja komunalne infrastrukture na području Grada Zagreba u 2024., za Mjesni odbor Dragonožec

1. Vijeće Mjesnog odbora Dragonožec raspravljalo je o prijedlogu Programa građenja i održavanja komunalne infrastrukture na područja Grada Zagreba u 2024., za područje naselja Dragonožec.

2. Vijeće Mjesnog odbora Dragonožec predlaže da se u Program uvrsti:
- Gornjodragonoška ulica do „Dva volana“ - izrada projektne dokumentacije za  
   rješavanje oborinske odvodnje  i nogostup i izlazni peron za ZET autobus te spajanje  
   oborinske odvodnje u kanal koji prolazi desnom stranom kraja ceste.
- rekonstrukcija autobusne stanice i raskrižja Donjodragonoške i Turopoljske 
  ceste-centralni trg.
- izgradnja nogostupa  od Tropoljke do ulice Pod Stoborom
- izgradnja biciklističke staze na Donjodragonoškoj cesti prema Obrežu
- Ulica Pučki projektiranje i izgradnja nogostupa
- rekonstrukcija križanja ulica  Gornjodragonoške i Havidićke te izgradnja 
  parkirališnih mjesta.

3. Ovaj se zaključak dostavlja Vijeću Gradske četvrti Brezovica na postupanje


Ad. 2. - Prijedlog za nadopunu Prijedloga plana komunalnih akcija u 2024.

Marijan Hrgović otvara drugu točku dnevnoga reda, otvara raspravu te daje informacije vezane uz drugu točku dnevnoga reda. Predlažu se akcije za izgradnju bočališta i micanje temelja i temeljnog kamena.
Stjepan Cerovski smatra da na lokaciji ima dovoljno prostora i to u metraži 27x4 i još po 1 metar prostora sa svake strane za stazu. Bočalište bi služilo za zabavu i rekreaciju stanovnicima a ne za takmičenja. Vezano uz temelje dao je informaciju da je za to zadužen Zrinjevac koji je o tome obavješten i zamoljen da ukloni kamen od temelja.
	Marijan Hrgović isto je tako mišljenja da ima dovoljno mjesta za bočalište a to mišljenje podržavaju i ostali članovi Vijeća. Predsjednik Vijeća zatvara raspravu te daje na glasanje slijedeći zaključak
Jednoglasno (4„za“) je usvojen
ZAKLJUČAK
 o prijedlogu za nadopunu Prijedloga plana komunalnih akcija u 2024., 

1. Vijeće Mjesnog odbora Dragonožec raspravljalo je o prijedlogu za nadopunu Prijedloga plana komunalnih akcija u 2024.

2. Vijeće Mjesnog odbora Dragonožec predlaže da se u prijedlog uvrsti:
- Izgradnja bočališta u ulici Vodovodna I. odvojak,
- micanje i odvoz temelja kod NK Dragonožec.

3. Ovaj se zaključak dostavlja Vijeću Gradske četvrti Brezovica na postupanje


Ad. 3. - Podružnica umirovljenika Dragonožec – zamolba za korištenje prostora

Marijan Hrgović otvara treću točku dnevnoga reda, otvara raspravu te daje informacije vezane uz točku dnevnoga reda. Podružnica umirovljenika traži korištenje prostora povodom obilježavanja svjetskog dana starijih osoba. U raspravi su sudjelovali svi članovi Vijeća. Predsjednik Vijeća zatvara raspravu te daje na glasanje slijedeći zaključak
Jednoglasno (4„za“) je usvojen
Z A K LJ U Č A K 
o jednokratnom korištenju prostora mjesne samouprave Dragonožec

1. Podružnica umirovljenika Dragonožec, Donjodragonoška cesta 30, 10253 Donji Dragonožec, odobrava se jednokratno korištenje MO Dragonožec, dana 30. rujna 2023. od 8:00 do 14:00 sati. 

2. Prostor iz točke 1. ovog zaključka, koristit će Podružnica umirovljenika Dragonožec, Donjodragonoška cesta 30, 10253 Donji Dragonožec, bez plaćanje naknade. 

3. Podružnica umirovljenika Dragonožec, Donjodragonoška cesta 30, 10253 Donji Dragonožec, obvezuje se postupati sa pažnjom dobrog gospodara u korištenju prostora. 

4. O jednokratnom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdati će odobrenje o korištenju, a u skladu sa ovim zaključkom.
	

Ad. 4. - Nacrt prijedloga Odluke o donošenju Urbanističkog plana uređenja Groblje Donji 
             Dragonožec – davanje mišljenja


Marijan Hrgović otvara četvrtu točku dnevnoga reda, otvara raspravu te daje informacije vezane uz točku dnevnoga reda, u raspravi su sudjelovali svi članovi Vijeća. 
Stjepan Cerovski informirao je članove o UPU Groblje Donji Dragonožec i o svim informacijama dobivenim na javnoj raspravi koja se održala u prostoru Gradske četvrti Brezovica. 
Predsjednik Vijeća zatvara raspravu te daje na glasanje slijedeći zaključak
Jednoglasno (4„za“) je usvojen
ZAKLJUČAK
o Nacrtu prijedloga Odluke o donošenju Urbanističkog plana uređenja Groblje Donji Dragonožec

1. Vijeće Mjesnog odbora Dragonožec raspravljalo je o Nacrtu prijedloga Odluke o donošenju Urbanističkog plana uređenja Groblje Donji Dragonožec

2. Vijeće Mjesnog odbora Dragonožec daje pozitivno mišljenje na Nacrt prijedloga Odluke o donošenju Urbanističkog plana uređenja Groblje Donji Dragonožec

3. Ovaj se zaključak dostavlja Vijeću Gradske četvrti Brezovica na daljnje postupanje.

Ad. 5. - Prometna problematika vertikalne signalizacije na području Mjesnog odbora  
             Dragonožec

Marijan Hrgović otvara petu točku dnevnoga reda, otvara raspravu te daje informacije vezane uz točku dnevnoga reda, u raspravi su sudjelovali svi članovi Vijeća. Na inicijativu Lovačkog društva iz dragonošca i na osnovu njihovih zahtjeva i rješenja za postavljanje znakova (divljač na cesti), članovi smatraju da je od velike važnosti popisivanje svih lokacija na području Mjesnog odbora na kojim nedostaju znakovi a bili su postavljeni ili je dobiven nalog za njihovo postavljanje.
Stjepan Cerovski upozorio je da isti problem na području Dragonošca stanovnici imaju sa znakovima naziva ulica i to Jezišće i Cerje a Pod stoborom je znak na podu.
Problemi su i na Donjodragonoškoj cesti, prometni znakovi su nakrivljeni ili u grabi a horizontalna signalizacija „zebre“ je u lošem stanju. Pod stoborom Donjodragonoška ima problem s upuštanjem rubnjaka koje nije napravljeno a za potrebe je slijepe osobe. Problem je i dalje kod „Dva volana“, nije napravljena signalizacija kako je određeno po rješenju. 
Predsjednik Vijeća zatvara raspravu te daje na glasanje slijedeći zaključak
Jednoglasno (4„za“) je usvojen
ZAKLJUČAK
o vertikalnoj i horizontalnoj signalizaciji na području Mjesnog odbora Dragonožec

1. Vijeće Mjesnog odbora Dragonožec raspravljalo je o zahtjevu Lovačkog društva i problemu signalizacije i prometnih znakova na području Mjesnog odbora Dragonožec. 
2. Vijeće Mjesnog odbora Dragonožec traži da se prometni znakovi upozorenja „divljač na putu“ postave i vrate na mjesto na slijedećim lokacijama: Havidička cesta, Trpučanska cesta Donjodragonoška i Gornjodragonoška cesta i ulica Horvati. 
3. [bookmark: _GoBack]Vijeće Mjesnog odbora Dragonožec traži obnovu signalizacije pješačkih prijelaza i oznaka za autobusne  stanice te popravak nakrivljenih znakova na cijelom području Mjesnog odbora Dragonožec.
4. Ovaj se zaključak dostavlja Vijeću Gradske četvrti Brezovica na daljnje postupanje.


Ad. 6. - Zahtjev Gorana Špionjaka za uklanjanje i postavu tipske nadstrešnice – 
             Gornjodragonoška cesta kbr. 54

	Marijan Hrgović otvara šestu točku dnevnoga reda, otvara raspravu te daje informacije vezane uz točku dnevnoga reda, u raspravi su sudjelovali svi članovi Vijeća. Već prije Vijeće Mjesnog odbora donijelo je zaključak vezan uz usporivače prometa li do danas nažalost nije dobiven odgovor od struke. Informirao je članove da je zaključak nedavno ponovno upućen na promet u cilju rješavanja problema. Vezano uz micanje limene nadstrešnice i postave nove članovi Vijeća kroz raspravu se slažu da je potrebno to izvesti.
Predsjednik Vijeća zatvara raspravu te daje na glasanje slijedeći zaključak
Jednoglasno (4„za“) je usvojen
ZAKLJUČAK
o uklanjanju limene nadstrešnice i postavljanju nove tipske nadstrešnice

1. Vijeće Mjesnog odbora Dragonožec raspravljalo je o problemu nadstrešnice na adresi Gornjodragonoška cesta kbr. 54.

2. Vijeće Mjesnog odbora Dragonožec traži uklanjanje stare limene nadstrešnice s azbestnim krovom i postavljanje nove tipske nadstrešnice na lokaciji iz točke 1. ovog zaključka.

3. Ovaj se zaključak dostavlja Vijeću Gradske četvrti Brezovica na daljnje postupanje.


Ad. 7. - Utvrđivanje novih lokacija za održavanje iz sredstava MKA (Zrinjevac)
	Marijan Hrgović otvara sedmu točku dnevnoga reda, otvara raspravu te daje informacije vezane uz točku dnevnoga reda, u raspravi su sudjelovali svi članovi Vijeća. Kroz raspravu članovi Vijeća predložili su nekoliko novih lokacija za koje traže da se uvrste u program redovnog održavanja Zrinjevca.
Predsjednik Vijeća zatvara raspravu te daje na glasanje slijedeći zaključak
Jednoglasno (4„za“) je usvojen
ZAKLJUČAK
o prijedlogu lokacija za Program redovnog održavanja iz sredstava Plana malih komunalnih akcija 

1. Vijeće Mjesnog odbora Dragonožec raspravljalo je o potrebi uvrštavanja novih lokacija za redovno održavanje u program održavanja koje odrađuje Zrinjevac.

2. Vijeće Mjesnog odbora Dragonožec traži da se Program uvrste slijedeće lokacije:

· Vušni vrh dječje igralište cijela čestica uključujući rubne dijelove čestice koji se trenutno ne održavaju,
· Kod igrališta nogometnog kluba – prostor oko bunara i produžetak čestice na kojoj se nalazi igralište,
· Trafostanica – u širini oko 5m2 okoliša oko iste,
· Dvorište Područne škole Dragonožec (iza ambulante  i iza objekta stare škole)

3. Ovaj se zaključak dostavlja Vijeću Gradske četvrti Brezovica na daljnje postupanje.

Ad. 8. - Zahtjev Nevenke Katić za postavljanje uspornika u ulici Viduševina

Marijan Hrgović otvara osmu točku dnevnoga reda, otvara raspravu te daje informacije vezane uz točku dnevnoga reda, u raspravi su sudjelovali svi članovi Vijeća. Materijal je došao na samoj sjednici od strane stranke a obzirom da je riječ o cesti na samoj granici uz Mjesni odbor Havidići članovi su mišljenja da bi se o tome trebalo informirati i Vijeće Mjesnog odbora Havidići. 
Predsjednik Vijeća zatvara raspravu te daje na glasanje slijedeći zaključak
Jednoglasno (4„za“) je usvojen
ZAKLJUČAK
o prijedlogu za postavljanje uspornika u ulici Viduševina

1. Vijeće Mjesnog odbora Dragonožec razmotrilo je zahtjev za postavljanje uspornika.

2. Vijeće Mjesnog odbora Dragonožec predlaže da nadležna struka i gradski uredi utvrde najbolje prometno rješenje u cilju smirenja prometa na ulici Viduševina.

3. Ovaj se zaključak dostavlja Vijeću Gradske četvrti Brezovica na daljnje postupanje.


Ad. 9. - Pitanja, prijedlozi i obavijesti

Marijan Hrgović otvara devetu točku dnevnoga reda, otvara raspravu. 
Stjepan Cerovski dao je informaciju sa sastanka u projektnom uredu Proarh koji su dobili izvođenje projekta za izgradnju škole. Do kraja mjeseca trebao bi projektni zadatak biti završen i prezentiran nadležnima u gradu. Nakon prezentacije i očitovanja od strane grada Proarh bi trebao u roku od četiri mjeseca izraditi Idejni projekat i ishoditi sve potrebne suglasnosti. Predviđanje je da bi u ljeto 2024. cijela dokumentacija i sve potrebne dozvole bile gotove.  Nakon toga potrebno je osigurati sredstva i krenuti u gradnju.
Marijan Hrgović, obzirom da nije bilo više pitanja, predsjednik zatvara raspravu i zaključuje sjednicu.

            Sjednica je završila u 20:40 sati. 



KLASA: 024-08/23-003/1799
URBROJ: 251-13-11-8/004-23-2
Donji Dragonožec, 20. rujna 2023.


Zapisnik izradio:
Stjepan Tomislav Križanić




Predsjednik
Vijeća Mjesnog odbora
Dragonožec

Marijan Hrgović



	




























Izvješće o glasanju na sjednicama

